Publication: Magyar Közlöny
Issue: MK-2009-22 (Year: 2009, Number: 22)
Era: 2004-2010
Section: Az Alkotmánybíróság már a 15/2002. (III. 29.) AB határozatban kiemelte, hogy az Alkotmány 57. § (1) bekezdésének tartalmát alkotmányellenesen szûkíti az, ha az ügyben hozandó határozat megalapozottsága szempontjából
Paragraph Index: 700

(1) és (2) bekezdése. Az Alkotmánybíróság már az 1211/B/1996. AB határozatában rámutatott arra, hogy a GVH speciális funkcióval és feladatkörrel rendelkezõ szerv, melynek alapvetõ feladata a gazdasági, piaci verseny tisztaságának és szabadságának fenntartásához fûzõdõ közérdek védelme. Ahhoz hogy e feladatának maradéktalanul eleget tehessen, a Tpvt.-ben szabályozott eszközökkel õrködik a versenyt biztosító piaci mûködés és struktúra felett, védi és biztosítja a közérdek érvényesülését a piaci szereplõk egymás közötti viszonyában (ABH 2002, 768, 771.). Az Alkotmány rendelkezéseibõl és az Alkotmánybíróság idézett határozatából egyértelmûen következik, hogy a tiszta, azaz tisztességes verseny alkotmányos értéknek minõsül, az ahhoz fûzõdõ közérdek egyúttal alkotmányos érdek is.

Source: https://magyarkozlony.hu/hivatalos-lapok/b70a3135158b574500e62b35e1e976c3cc264d79/dokumentumok/8b3cf17c0e17eeb379d52a60300443d350c31251/letoltes